4 
vnnd bliben bis vf das 1576 Jar. Do hat mich ein lant- 
schafft vf Dauas einhälig gen Veltlyn geordnet, nach lut der 
nüwgestellten articlen ®), das ein jeder amptsman ein schuo- 
ler solt erhalten vnnd als dieselben Articel sind cassiert 
worden, han ich müssen widrum heingan vnnd bin nun 
ein halb iar zuo Trafuna>) gsin bi H. Potestat Cristen Gre- 
dig, vnnd bin von Im vnnd dem ganzen Husgsind fürvs 
geliebet worden vnnd hand mich zum besten tractiert. Vnnd 
als ich heim vf Dauas kam, bleib ich nun 1 iar. Dann im 
1577: bin ich us minem vatterlannd gänzlichen abgescheiden, 
inn Betrachtung, das min vatter mit vilen kinden beladen 
vnnd vf Dauas ein wilt land ist. Vnnd nam fürgschriften 
von Fürnemmen Herren vnnd von Hoptmann Ruodolf von 
Salis von Malans vnnd von minem vatter an die Herren von 
Zürich, das si mir muos vnnd brot im Augustyner Gloster %) 
heten gän, als si mit vilen frömbden studenten thon hant. 
vnnd min Her vater sich erbot, iärlichen der stat 40 gl. 
zuo gän, damit ich in minem studieren möcht fürfaren, lies 
ein langen mantel mit ermel machen; hat mich gfroüwt, 
ein predicant zu wärden. Aber die Züricher hand als nüt 
geachted vnnd mir als abgschlagen, darzuo kein liebi noch 
fründligkeit im wenigisten nit bewisen, vsgnommen einer, 
Herr Ludwig Lauater, der mich einmal in sinem Hus zuo 
Gast kan, darzuo eruordret von sinem son, H. Felix. Kam 
alein widrum in pünd vnnd namen mich die von Meyen- 
fält ) zuo einem Schuolmeister vf, dasälbst min vater land- 
vogt gsin 40 iar daruor. Ich versach die schuol 2 iar, hat 
all fronfasten 6 schilig von eim schuoler vnnd 5 gl. von den 
Herren, vnnd essen vnnd trincken hatt ich im schloss bi H. 
Landtv. Gurdin Belis seligen uole, die mir nit vil abnamend 
Sure 
2 PP 
a nn a ee 
